cyanic-selkie/wikianc huggingface dataset:
ซูซาน วิคลันด์
วิคลันด์เคยเผชิญกับการขู่ฆ่า, ทำร้ายร่างกาย, ถูกแอบติดตาม และคุกคามโดยกลุ่มต่อต้านสิทธิการทำแท้ง ส่งผลให้เธอต้องมีแผนในการป้องกันตัวเอง เช่น ปลอมตัวโดยสวมวิกและแต่งหน้าอย่างหนัก, พกปืนรีวอลเวอร์ที่มีกระสุนบรรจุติดตัว, สวมชุดป้องกันกระสุน, จ้างอารักขาส่วนบุคคล, มีสุนัขอารักขาติดตัว, เดินทางอ้อมออกนอกเส้นทางขณะกลับบ้านเพื่อไม่ให้กลุ่มต่อต้านรู้ว่าเธออาศัยอยู่ที่ไหน และเปลี่ยนแปลงเวลาในการทำกิจวัตรประจำวันไปเรื่อย ๆ ไม่ให้เป็นที่คาดเดาได้ นอกจากนี้ คลินิกของเธอ ทั้งคลินิกสตรีเมาเตนคันทรี (Mountain Country Women's Clinic) และองค์การสุขอนามัยสตรีฟาร์โก (Fargo Women's Health Organization) ล้วนเคยถูกเป็นเป้าการลอบวางเพลิง, โจมตีด้วยกรด และการใช้กำลังบุกเข้ารุกราน
ประเทศโคลอมเบียในโอลิมปิกฤดูร้อน 2020
ประเทศโคลอมเบีย จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศโคลอมเบียได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 23 คน เข้าร่วมการแข่งขันใน 6 ชนิดกีฬา
วงศ์ผกากรอง
วงศ์ผกากรอง หรือ Verbenaceae (  ) เป็นวงศ์ของพืชมีดอก มีทั้งไม้ยืนต้น ไม้พุ่มและไม้ล้มลุก มีดอกช่อ ดอกย่อยขนาดเล็ก มีกลิ่น
การศึกษาไฟโลจีนีติกในปัจจุบัน ได้ย้ายสกุลจำนวนมากที่เคยจัดให้อยู่ในวงศืผกากรอง ไปอยู่ในวงศ์ Lamiaceae ทำให้ในระบบใหม่ วงศ์นี้มี 35 สกุลและ 1,200 สปีชีส์ สกุลของไม้ป่าชายเลน Avicennia บางครั้งรวมอยู่ในวงศ์นี้ หรือแยกเป็นวงศ์ใหม่ Avicenniaceae มากกว่าที่จะจัดให้อยู่ในวงศ์ Acanthaceae
สกุล
สกุลในระบบใหม่ได้แก่:
อีพิซิลลิน
อีพิซิลลิน (Epicillin)
สำนักเลขาธิการคณะรัฐมนตรี
สำนักเลขาธิการคณะรัฐมนตรี เป็นส่วนราชการระดับกรม สังกัดสำนักนายกรัฐมนตรี มีภารกิจรับผิดชอบเกี่ยวกับการประชุมและการให้บริการคณะรัฐมนตรีทั้งคณะ เช่น การดำเนินการประชุมคณะรัฐมนตรี การแจ้งมติคณะรัฐมนตรี การติดต่อกับรัฐสภาในเรื่องอันไม่อยู่ในอำนาจหน้าที่ของกระทรวงใดไปปฏิบัติ อาทิ การขอพระราชทานเครื่องราชอิสริยาภรณ์ การตราพระราชกฤษฎีกายุบสภาผู้แทนราษฎร การเปิดและปิดสมัยประชุมของรัฐสภา
ประวัติ
สำนักเลขาธิการคณะรัฐมนตรี จัดตั้งขึ้นอย่างเป็นทางการตามพระราชบัญญัติปรับปรุงกระทรวง ทะบวง กรม พุทธศักราช 2476 เมื่อวันที่ 9 ธันวาคม พ.ศ. 2476 มีฐานะเป็นกรมภายในสำนักนายกรัฐมนตรี มีชื่อว่า "กรมเลขาธิการคณะรัฐมนตรี"
หน่วยงานในสังกัด
นอกจากนั้นแล้วยังมีหน่วยงานที่จัดตั้งในรูปแบบของหน่วยบริการรูปแบบพิเศษ คือ สำนักพิมพ์คณะรัฐมนตรีและราชกิจจานุเบกษา
โกลด์ฟิงเกอร์
โกลด์ฟิงเกอร์ (Goldfinger) เป็นนิยายลำดับที่เจ็ดในหนังสือชุดเจมส์ บอนด์ ของเอียน เฟลมมิง จัดจำหน่ายครั้งแรกในประเทศอังกฤษโดยโจนาธาน เคป เมื่อวันที่ 23 มีนาคม ค.ศ. 1959 ต้นฉบับโกลด์ฟิงเกอร์ใช้ชื่อว่า The Richest Man in the World เขียนขึ้นในเดือนมกราคมและกุมภาพันธ์ ปี ค.ศ. 1958 เนื้อเรื่องหลักอยู่กับการสืบสวนโดยเจ้าหน้าที่เจมส์ บอนด์ จาก MI6 การลักลอบขนทองของ ออริก โกลด์ฟิงเกอร์ ผู้ที่ถูก MI6 สงสัยว่าติดต่อกับองค์กร SMERSH
วัดต้นธง
วัดต้นธง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเวียง อำเภอเมืองแพร่ จังหวัดแพร่ ที่ดินตั้งวัดมีเนื้อที่ 4 ไร่ 20 ตารางวา
วัดต้นธง หรือ วัดจองเงี้ยว หรือ วัดจองใต้ คนเมืองเรียกว่า วัดเงี้ยว ตามประวัติวัดระบุว่าสร้างขึ้นเมื่อ พ.ศ. 2418 โดยพ่อเฒ่าปิ่นหย่า แม่เฒ่าคำเอ้ย เชื้อชาติเงี้ยว (ไทใหญ่) ได้ซื้อที่ดินจากเจ้าหลวงเมืองแพร่ในราคา 40 บาทเพื่อสร้างวัด ซึ่งมีเนื้อที่ 4 ไร่ 20 ตารางวา ได้รับพระราชทานวิสุงคามสีมา เมื่อวันที่ 6 สิงหาคม พ.ศ. 2506 เขตวิสุงคามสีมา กว้าง 20 เมตร ยาว 40 เมตร ผูกพัทธสีมาเมื่อวันที่ 9 มีนาคม พ.ศ. 2507 วัดได้รับการทำนุบำรุงมาโดยตลอด โดยมีลูกหลานในตระกูลเงี้ยวทั้งหลายเป็นแกนนำ เช่นตระกูลพ่อส่างอ่อง (กุศล) ปัญญามาลัย ตระกูลแม่เฒ่านุ สุวรรณาลัย เป็นต้น จนในสมัยรัชกาลที่ 7 พระบาทสมเด็จพระปกเกล้าเจ้าอยู่หัว เสด็จเมืองแพร่ พระองค์ได้ทรงทอดพระเนตรเห็นวัดเงี้ยวมีเสาธงเป็นไม้แกะสลักมีความงดงาม พระองค์จึงพระราชทานชื่อวัดให้ใหม่ว่า "วัดต้นธง"
สถาปัตยกรรมของวัดมีรูปแบบศิลปะไทใหญ่ มีกุฏิวิหารรวมอยู่ด้วยกันและสร้างด้วยไม้ ตกแต่งด้วยลวดลายฉลุงดงาม จนเมื่อ พ.ศ. 2505 พ่อส่างอ่อง (กุศล) ปัญญามาลัย เห็นว่ากุฏิวิหารเสื่อมโทรมลงมาก ควรจะรื้อถอน จึงได้รื้อถอนกุฏิวิหารออกทั้งหมด จึงได้สละทุนทรัพย์ส่วนตัวสร้างวิหาร (อุโบสถ) ขึ้นใหม่แบบไทยแทนของเดิม จนแล้วเสร็จและทำการฉลองในปี พ.ศ. 2507
ลำนำรักจำแลง
เรื่องย่อ
เป็นเรื่องราวเกิดขึ้นในสมัยราชวงศ์โชซ็อนเกี่ยวกับชายคนหนึ่งที่ปลอมตัวเป็นผู้หญิงเพื่อเข้าไปในหมู่บ้านลึกลับที่มีแต่ผู้หญิง เพื่อค้นหาความจริงเกี่ยวกับชาติกำเนิดของเขา และหญิงสาวผู้ที่ไม่ต้องการเป็นกีแซง แต่กำลังตามล้างแค้นครอบครัวของเธอ
อะเลคซันดร์ ซูโวรอฟ
อะเลคซันดร์ วาซีลเยวิช ซูโวรอฟ (Алекса́ндр Васи́льевич Суво́ров) เป็นผู้บัญชาการทหารชาวรัสเซีย เป็นผู้ที่ได้รับการยกย่องให้เป็นวีรชนของชาติ นอกจากนี้ซูโวรอฟยังเป็นถึงเคานต์แห่ง Rymnik, เคานต์แห่งจักรวรรดิโรมันอันศักดิ์สิทธิ์, เจ้าชายแห่งอิตาลี, และเป็นจอมพลสูงสุดแห่งรัสเซียคนสุดท้าย
ซูโวรอฟเกิดที่มอสโกใน ค.ศ. 1729 เมื่อตอนที่เขายังหนุ่ม เขาศึกษาเรื่องราวเกี่ยวกับประวัติศาสตร์ทางทหาร และต่อมาเมื่อตอนที่เขาอายุ 17 ปีเขาได้เข้าร่วมกับกองทัพจักรวรรดิรัสเซีย โดยในช่วงสงครามเจ็ดปี เขาได้รับการเลื่อนยศเป็นพันเอกใน ค.ศ. 1762 ต่อมาเขาได้เข้าร่วมในสงครามกบฏสหพันธ์บาร์ ใน ค.ศ. 1768 ซูโวรอฟสามารถยึดนครกรากุฟ และมอบความพ่ายแพ้ให้โปแลนด์ที่ Lanckorona และ Stołowicze นำมาสู่การแบ่งโปแลนด์ เขาถูกเลื่อนยศเป็นนายพลและต่อสู่ต่อในสงครามรัสเซีย-ตุรกี (ค.ศ. 1768–1774) โดยได้ชัยชนะที่ Kozludzha และถูกเลื่อนยศเป็น พลเอกทหารราบ ใน ค.ศ. 1786 เขายังได้บัญชาการในช่วงสงครามรัสเซีย-ตุรกี (ค.ศ. 1787–1792) และได้ชัยชนะที่ Rymnik และ Izmail หลังจากนั้น เขายังได้เป็นเคานต์ทั้งในจักรวรรดิรัสเซีย และ จักรวรรดิโรมันอันศักดิ์สิทธิ์ นอกจากนี้ ซูโวรอฟยังปราบปรามการก่อการกำเริบกอช์ชูชกอ ใน ค.ศ. 1794 ที่ Maciejowice และ เข้าโจมตีกรุงวอร์ซอ
แหล่งข้อมูลอื่น
17291800
สโมสรฟุตบอลเรอัลบายาโดลิด
สโมสรฟุตบอลเรอัลบายาโดลิด (Real Valladolid Club de Fútbol, S.A.D.) หรือเรียกโดยย่อว่า บายาโดลิด เป็นสโมสรฟุตบอลอาชีพในประเทศสเปน ตั้งอยู่ในเมืองบายาโดลิด  แคว้นกัสติยาและเลออน ปัจจุบันลงเล่นอยู่ในลาลิกา ลีกสูงสุดของประเทศสเปน สีของสโมสรคือสีม่วง และขาว โดยสวมเป็นชุดลายมาตั้งแต่ก่อตั้งสโมสรในวันที่ 20 มิถุนายน ค.ศ. 1928 พวกเขาใช้สนามกีฬาโฆเซซอร์ริยาเป็นสนามเหย้า ซึ่งมีความจุผู้ชม 27,846 คน
นับตั้งแต่ก่อตั้ง สโมสรชนะเลิศการแข่งขันเพียงรายการเดียวคือ โกปาเดลาลิกา ฤดูกาล 1983–84 ซึ่งยกเลิกกาาแข่งขันไปแล้วในปัจจุบัน พวกเขาเคยเป็นทีมรองชนะเลิศโกปาเดลเรย์สองครั้ง ในฤดูกาล 1949–50 และ 1988–89 และได้ผ่านเข้าไปแข่งขันในยูฟ่าคัพสองครั้ง ในฤดูกาล 1984–85 และ 1997–98 นอกจากนี้ ยังได้ลงเล่นในยูฟ่าคัพวินเนอร์สคัพ ในฤดูกาล 1989–90 ปัจจุบันสโมสรมีทีมสำรองที่ลงเล่นอยู่ในเซกุนดาเฟเดราซิออน ในนาม เรอัลบายาโดลิดโปรเมซัส
หมู
หมู หรือ สุกร เป็นสัตว์เลี้ยงขนาดใหญ่ ซึ่งมีบรรพบุรุษ คือ หมูป่า (Sus scrofa) สามารถจำแนกเป็นสปีชีส์ย่อยของหมูป่าหรือเป็นอีกสปีชีส์หนึ่งแยกต่างหาก หัวและความยาวลำตัวอยู่ระหว่าง 0.9 ถึง 1.8 เมตร ตัวโตเต็มวัยหนักระหว่าง 50 ถึง 350 กิโลกรัม สุกรแม้จะเป็นสัตว์กีบคู่ซึ่งมักกินพืชเป็นอาหาร แต่กินได้ทั้งพืชและสัตว์เป็นอาหารเหมือนกับบรรพบุรุษหมูป่า สุกรมีวิวัฒนาการกระเพาะอาหารใหญ่ขึ้นและลำไส้ยาวขึ้นเพราะพืชย่อยได้ยากกว่าเนื้อ
กาฬสินธุ์ (แก้ความกำกวม)
กาฬสินธุ์ อาจหมายถึง
จักรพรรดิปีเตอร์
จักรพรรดิปีเตอร์ (Emperor Peter) อาจหมายถึง
ไฮเดรนเจีย
ไฮเดรนเยีย (hydrangea) เป็นสกุลของพืชมีดอก 70-75 ชนิดที่เป็นพืชพื้นเมืองในเอเชียใต้และเอเชียตะวันออก (จีน ญี่ปุ่น คาบสมุทรเกาหลี เทือกเขาหิมาลัย อินโดนีเซีย) อเมริกาเหนือ และอเมริกาใต้ ความหลากหลายส่วนใหญ่อยู่ในทวีปเอเชีย โดยเฉพาะจีน ญี่ปุ่น คาบสมุทรเกาหลี
พิวเมคซิลลินัม
พิวเมคซิลลินัม (Pivmecillinam)
ธรรมศาสตร์
ธรรมศาสตร์ อาจหมายถึง
พระยาชัยสุนทร (กิ่ง)
พระยาชัยสุนทร (กิ่ง) หรืออีกนามเรียกว่า “ท้าวกิ่งหรือกิ่งหงษา” เป็นเจ้าเมืองกาฬสินธุ์ ลำดับที่ 7 (พ.ศ. 2396–2411) เป็นต้นเชื้อสายตระกูล ณ กาฬสินธุ์และวงศ์กาฬสินธุ์“ ซึ่งผู้ใช้นามสกุลส่วนใหญ่ตั้งรกรากและอาศัยอยู่ในจังหวัดสกลนครและกาฬสินธุ์ในปัจจุบัน
ชาติกำเนิด
เกิดเมื่อราวปี พ.ศ.ใดไม่ปรากฏ บิดาคือพระไชยสุนทร(หมาสุย)อุปฮาดเมืองกาฬสินธุ์ ส่วนมารดาไม่ปรากฏนาม ซึ่งเป็นบุตรของพระยาไชยสุนทร(เจ้าโสมพะมิตร) เจ้าเมืองกาฬสินธุ์ ลำดับที่ 1 ส่วนมารดาไม่ปรากฏนาม มีพี่น้องร่วมสายโลหิต เป็นชายได้แก่ ท้าวเกษ ท้าวกิ่ง ท้าวหนูม้าว ส่วนบุตรหญิงไม่ปรากฏนาม
การรับราชการ
•เมื่อเติบโตขึ้นได้เข้ารับราชการในกรมการเมืองกาฬสินธุ์และได้รับการแต่งตั้งเป็นราชวงศ์เมืองกาฬสินธุ์ ในสมัยพระยาไชยสุนทร (ทอง) เจ้าเมืองกาฬสินธุ์ ลำดับที่ 5 และได้เป็นที่อุปฮาดเมืองกาฬสินธุ์ ในสมัยพระยาไชยสุนทร(จารย์ละ) เจ้าเมืองกาฬสินธุ์ ลำดับที่ 6
•ภายหลังพระยาไชยสุนทร(จารย์ละ) เจ้าเมืองกาฬสินธุ์ ลำดับที่ 6 ได้ถึงแก่กรรมลง ในปี พ.ศ. 2396 กรมการเมืองกาฬสินธุ์ได้มีใบบอกกราบบังคมทูลให้โปรดเกล้าฯ พระทานสัญญาบัตรตั้งท้าวกิ่ง เป็นที่พระยาไชยสุนทร เจ้าเมืองกาฬสินธุ์ และท้าวหนูม้าวบุตรท้าวหมาสุย เป็นที่อุปฮาด ท้าวเกษบุตรราชวงศ์เซียงโคตร เป็นที่ราชวงศ์ และพระอินทิสาร(ขี่)บุตรพระยาไชยสุนทร(ทอง) เป็นที่ราชบุตร
•โปรดเกล้าฯพระราชทานเครื่องยศแก่กรมการเมืองประกอบบรรดาศักดิ์ดังนี้
อักษรตุรกีออตโตมัน
อักษรอาหรับสำหรับภาษาตุรกีออตโตมัน (الفبا, elifbâ) เป็นรูปแบบของ อักษรอาหรับ ที่เพิ่มอักษรบางตัวจาก อักษรเปอร์เซีย ใช้เขียนภาษาตุรกีออตโตมัน ในสมัยจักรวรรดิออตโตมัน และในช่วงแรกๆของสาธารณรัฐตุรกี จนถึง พ.ศ. 2471 แม้ว่าในสมัยออตโตมันจะใช้อักษรนี้ แต่กลุ่มชนที่ไม่ใช่มุสลิมในจักรวรรดิออตโตมันจะใช้อักษรอื่น เช่น อักษรอาร์เมเนีย อักษรกรีก อักษรละติน และอักษรฮีบรู
พระยาชัยสุนทร (กิ่ง)
การรับราชการ
เจ้าเมืองกาฬสินธุ์ “พานเงินเครื่องในถมสำรับหนึ่ง คนโทเงินถมยาดำหนึ่ง ลูกประคำทองหนึ่ง กระบี่บั้งเงินหนึ่ง สัปทนปัศตูหนึ่ง เสื้อเข้มขาบริ้วดีตัวหนึ่ง แพรทับทิมติดขลิบผืนหนึ่ง ชวานปักทองผืนหนึ่ง แพรขาวผืนหนึ่ง ผ้าปูมผืนหนึ่ง” - พร้อมตราประทับประจำตำแหน่งเจ้าเมืองกาฬสินธุ์คือ “เทวดานั่งแท่นถือพระขรรค์และดอกบัว”
อักษรตุรกีออตโตมัน
อักษรอื่นๆ
อักษรอื่นสำหรับผู้ที่ไม่ใช่มุสลิมใช้เขียนภาษาตุรกีออตโตมันมีหลายชนิด นวนิยายเรื่องแรกที่เขียนในสมัยจักรวรรดิออตโตมันคือเรื่อง Akabi เขียนด้วยอักษรอาร์เมเนีย เมื่อครอบครัวชาวอาร์เมเนียเข้ามาในออตโตมันสมัยสุลต่านอับดุลเมจิดที 1 ยังคงบันทึกภาษาตุรกีออตโตมันด้วยอักษรอาร์เมเนีย ชาวกรีกและชาวยิวในจักรวรรดิออตโตมันใช้อักษรกรีกและอักษรฮีบรูแบบราชี แต่ชาวกรีกที่นับถือศาสนาอิสลามจะเขียนภาษากรีกด้วยอักษรอาหรับ
ตัวเลข
ภาษาตุรกีออตโดตมันใช้ตัวเลขอาหรับตะวันออก ต่อไปนี้เป็นตัวเลขและการสะกดในภาษาตุรกีสมัยใหม่:
พระยาชัยสุนทร (กิ่ง)
การรับราชการ
อุปฮาด “ถาดหมากเงินคนโทเงินสำรับหนึ่ง สัปทนแพรคันหนึ่ง เสื้อเข้มขาบริ้วดีตัวหนึ่ง ผ้าโพกขลิบผืนหนึ่ง ผ้าดำปักทองผืนหนึ่ง แพรขาวผืนหนึ่ง ผ้าปูมผืนหนึ่ง”
ราชวงศ์ “ถาดหมากเงินคนโทเงินสำรับหนึ่ง สัปทนแพรคันหนึ่ง เสื้อเข้มขาบลายก้านแย่งตัวหนึ่ง ผ้าโพกขลิบผืนหนึ่ง ผ้าดำปักทองผืนหนึ่ง แพรขาวผืนหนึ่ง ผ้าปูมผืนหนึ่ง”
ราชบุตร “เสื้ออัตลัตดอกถี่ตัวหนึ่ง ผ้าโพกขลิบผืนหนึ่ง ผ้าดำปักทองผืนหนึ่ง แพรขาวผืนหนึ่ง ผ้าปูมผืนหนึ่ง”
เหตุการณ์สำคัญ
•ปี พ.ศ. 2396 พระบาทสมเด็จพระจอมเกล้าเจ้าอยู่หัว รัชกาลที่ 4 ทรงมีพระบรมราชโองการใบบอกพระราชทานสารตราตั้งเมืองกาฬสินธุ์โปรดเกล้าฯให้ อุปฮาดท้าวจารย์ละบุตรท้าวหมาป้องผู้รักษาราชการเมืองกาฬสินธุ์เป็นที่”พระยาไชยสุนทร”เจ้าเมืองกาฬสินธุ์ ท้าวกิ่งบุตรอุปฮาดหมาสุยเป็นที่อุปฮาดเมืองกาฬสินธุ์ ท้าวเกษบุตรราชวงศ์เซียงโคตรเป็นที่ราชวงศ์เมืองกาฬสินธุ์และให้พระอินทิสาร(ขี่)ราชบุตรเมืองสกลนครมาเป็นราชบุตรเมืองกาฬสินธุ์ ตามลำดับและต่อไม่นานเมื่อสารตราตั้งมาวางไว้ที่เมืองกาฬสินธุ์พระยาไชยสุนทร(จารย์ละ)ก็ถึงแก่กรรมลงกรมการเมืองจึงพร้อมใจตั้งอุปฮาดกิ่งเป็นผู้รักษาราชการเจ้าเมืองกาฬสินธุ์ต่อไป
•ปี พ.ศ. 2397 พระยาไชยสุนทร(กิ่ง) เจ้าเมืองกาฬสินธุ์มีใบอกลงไปว่าราชบุตรเมืองกุดสิมนารายณ์ว่างลง จึงขอโปรดเกล้าฯ ให้ท้าวขัติยะ เป็นราชบุตรเมืองกุดสิมนารายณ์ พระราชทานเสื้ออัตลัตดอกสะเทิน ๑ แพรขาว ๑ ผ้าเชิงปูม ๑ เป็นเครื่องยศ
•ปี พ.ศ. 2398 พระยาไชยสุนทร(กิ่ง) เจ้าเมืองกาฬสินธุ์พร้อมกับท้าวหนูม้าวน้องชาย จึงลงไปเฝ้าทูลละอองธุลีพระบาท ณ กรุงเทพฯ เพื่อรับพระราชทานสัญญาบัตรตราตั้งเป็นเจ้าเมืองกาฬสินธุ์และทูลขอแต่งตั้งท้าวหนูเป็นที่อุปฮาดเมืองกาฬสินธุ์และพักรออยู่กรุงเทพฯ 2 ปี ท้าวหนูม้าวจึงได้รับพระราชทานตราตั้งเป็นที่อุปฮาดเมืองกาฬสินธุ์
•ปี พ.ศ. 2400 พระยาไชยสุนทร(กิ่ง) เจ้าเมืองกาฬสินธุ์กับอุปฮาด(หนูม้าว)กลับจากราชการที่กรุงเทพฯ พร้อมเชิญสารตราตั้งกรมการเมืองมาวาง ณ เมืองกาฬสินธุ์ จัดให้ราชวงศ์(เกษ)และพระอินทิสาร(ขี่)ราชบุตร อยู่ในตำแหน่งเดิมต่อไป จึงสร้างความไม่พอใจแก่กรมการเมืองกาฬสินธุ์ในครั้งนี้เป็นอย่างยิ่ง
•ปี พ.ศ. 2405 เมืองกาฬสินธุ์มีใบบอกขออุปฮาด(ด้วง)เป็นที่”พระธิเบศร์วงษา”เจ้าเมืองกุดสิมนารายณ์ จึงโปรดเกล้าตามที่ขอไป พระราชทานถาดหมากคนโทเงิน ๑ สำรับ สัปทนแพรขลิบ ๑ เสื้อเข้มขาบก้านแย่ง ๑ แพรสีทับทิมติดขลิบ ๑ ผ้าดำปักไหมทอง ๑ แพรขาวห่ม ๑ ผ้าปูม ๑ เป็นเครื่องยศ
•ปี พ.ศ. 2407 พระยาไชยสุนทร(กิ่ง) เจ้าเมืองกาฬสินธุ์มีใบบอกขอตั้งท้าวขัตติยะให้เป็นว่าที่ราชวงศ์เมืองภูแล่นช้างและในปีนี้หัวเมืองฝ่ายตะวันออกเกิดทุพภิกขภัยฝนแล้งข้าวแพง ซื้อขายกันราคาสัดละตำลึงหรือ ๔ ทนานต่อบาท เจ้าเมือง กรมการ ท้าวเพี้ย ราษฎร พากันได้รับความอดอยากยากแค้น จึงขอให้เรียกกองสักเลกยกจากเมืองยโสธรกลับลงไปยังกรุงเทพฯ
•ปี พ.ศ. 2409 พระยาไชยสุนทร(กิ่ง)กับราชวงศ์(เกษ) เกิดเหตุขัดแย้งวิวาทกันและเป็นความลงไปค้างอยูกรุงเทพฯ ราชวงศ์(เกษ) จึงขอให้เจ้าพนักงานเข้ากราบบังคมทูลขอแยกแยกจากเมืองกาฬสินธุ์ ไปตั้งอยู่บริเวณบ้านสระบัว ตำบลดงมะขามเฒ่า ปากห้วยกอก ริมน้ำปาว กับขอให้ตั้งอยู่ ณ บ้านพันลำ ตำบลภูคนโท ขอยกขึ้นเป็นเมือง
•ปี พ.ศ.2411 พระยาไชยสุนทร(กิ่ง) เจ้าเมืองกาฬสินธุ์พร้อมกับพระอินทิสาร(ขี่)ราชวงศ์เมืองกาฬสินธุ์และท้าวคำไภยราชวงศ์เมืองสหัสขันธ์ ถึงแก่กรรมลง จึงโปรดเกล้าฯให้อุปฮาดหนูม้าวเป็นที่”พระยาไชยสุนทร” เจ้าเมือง ท้าวเหม็นเป็นที่”พระไชยสุนทร”อุปฮาด เพี้ยซานนท์(โคตร)เป็นที่ราชวงศ์ พระไชยสุริยมาตย์(สุรินทร์)เป็นที่ราชบุตร รักษาราชการเมืองกาฬสินธุ์ต่อไป
ถึงแก่กรรม
•พระยาไชยสุนทร(กิ่ง) เจ้าเมืองกาฬสินธุ์ ลำดับที่ 7 ถึงแก่กรรมด้วยโรคชรา รับราชการเป็นเจ้าเมืองสนองพระเดชพระคุณ 15 ปี ที่โฮงเจ้าเมือง ในเมืองกาฬสินธุ์ เมื่อปี พ.ศ. 2411 สิ้นประวัติพระยาไชยสุนทร (กิ่ง) เจ้าเมืองกาฬสินธุ์ ลำดับที่ 7 เพียงเท่านี้
ทายาท
พระยาไชยสุนทร(กิ่ง) สมรสกับคุณหญิงสุวรรณ และมีบุตร 4 คน ได้แก่
1) นางแพงศรี สมรสกับ พระราษฎรบริหาร(เกษ)เจ้าเมืองกมลาไสย ลำดับที่ 1 มีบุตร 5 คน ได้แก่ 1)ท้าวทอง 2)ท้าวบัว 3)ท้าวคำแสน 4)ท้าวนวล 5)ท้าวธรรม เป็นต้น
2) นางพา สมรสกับ พระยาไชยสุนทร(โคตร)เจ้าเมืองกาฬสินธุ์ ลำดับที่ 9 มีบุตร 10 คน ได้แก่ 1)ท้าวหนู 2)ท้าวสุรินทร์ 3)ท้าวทองอินทร์ 4)ท้าวคำตา* 5)ท้าวคำแสน 6)ท้าวจารย์เฮ้า 7)นางข่าง 8)นางคะ 9)นางบัวสา 10)ท้าวคำหวา เป็นต้น
3) พระยาไชยสุนทร(พั้ว)เจ้าเมืองกาฬสินธุ์ ลำดับที่ 10 สมรสกับคุณหญิงพลูเงิน มีบุตร 8 คน คือ 1)นางสิงห์ 2)ท้าวเบ้า 3)นางเต้า 4)ท้าวเฮือง 5)นางเชือง 6)นางเคือง 7)นางเหลื่อม 8)นางหล้า เป็นต้น
4) นางขำ สมรสกับพระไชยสุนทร(หนูหมี)อุปฮาดเมืองกาฬสินธุ์ มีบุตร 8 คน ได้แก่ 1)นางเสริม 2)นางบู่ทอง 3)ท้าวทับ 4)ท้าวตัน 5)นางเสริม 6)นางทิพย์คลี่(ประคีย์) เป็นต้น
* พระศรีธงไชย(คำตา)เป็นบุตรของพระอุปสิทธิ์(สีน)กับนางคำผิวคือบุตรีพระยาประจันตประเทศธานี(ปิด)เจ้าเมืองสกลนคร ลำดับที่ 2 พระยาไชยสุนทร(โคตร) ผู้เป็นลุงขอมาเลี้ยงเป็นบุตรบุญธรรมเพื่อทำราชการที่เมืองกาฬสินธุ์
หม่อง เส่ง เป
หม่อง เส่ง เป (Maung Sein Pe) เป็นนักวิ่งระยะสั้นชาวพม่า เขาเข้าร่วมการแข่งขันกีฬาโอลิมปิกฤดูร้อน 1948 ในประเภท100 เมตร ชาย
แหล่งข้อมูลอื่น
1920
คลองไผ่สิงโต
คลองไผ่สิงโต เป็นคลองขุด เป็นทางน้ำเล็ก ๆ คู่ขนานกับซอยไผ่สิงโตในช่วงต้นซอย คลองนี้จะเชื่อมจากคลองจากถนนอโศกมนตรีลงมาหน้าตลาดคลองเตยผ่านลงเชื่อมต่อคลองหัวลำโพง
พระบาทสมเด็จพระจุลจอมเกล้าเจ้าอยู่หัวโปรดฯ ให้ขุดตามพระราโชบายพัฒนาพื้นที่ลุ่มทางด้านตะวันออกของพระนคร ให้เป็นพื้นที่เกษตรกรรม ตามแนวคิดแบบตะวันตกของกระทรวงเกษตราธิการ ขุดขึ้นเพื่อทดน้ำเข้าพื้นที่ของกรมพระคลังข้างที่ นอกจากนี้ยังช่วยทำให้สวนหม่อนของกองช่างไหมและโรงเรียนราชวิทยาลัยมีน้ำจืดใช้ โดยขุดตั้งแต่คลองพระราชดำริ (ถนนราชดำริ) ทะลุคลองเตยยาว 100 เส้น ปากกว้าง 4 วา พื้นคลองกว้าง 10 ศอก ลึก 3 คืบ ขุดเมื่อ พ.ศ. 2446 แล้วเสร็จเมื่อ พ.ศ. 2447 ใช้แรงงานชาวจีนขุด
ส่วนสุดท้ายที่จะไปเชื่อมกับคลองเตยนั้น คงหายไปเมื่อมีการก่อสร้างถนนรัชดาภิเษก เช่นเดียวกับคลองเตยที่ติดแม่น้ำเจ้าพระยา น่าจะถูกถมเมื่อตอนก่อสร้างท่าเรือ จนเหลือเพียงส่วนปลายคลองทางทิศเหนือ ที่ไปเชื่อมกับคลองไผ่สิงโต
สภาพคลองไผ่สิงโต ในปัจจุบันมีสภาพเน่าและเหม็นมาก มีบ้านเรือนรุกล้ำบางจุด มีชุมชนริมคลองไผ่สิงห์โต มีประวัติการตั้งชุมชนมาตั้งแต่ปี 2500 หรือก่อนนั้น ที่ตั้งของชุมชนอยู่บนคันเขื่อนกั้นขอบแนวคลองไผ่สิงโต เริ่มแรกมีผู้เข้ามาอยู่อาศัยบริเวณนี้ประมาณ พ.ศ. 2529 ระยะแรกมีบ้านเพียง 5 หลัง ต่อมาในช่วงปี 2536 เริ่มมีการปรับปรุงสภาพบ้านในชุมชนให้ดูดีขึ้น แต่ยังไม่จดทะเบียนเป็นชุมชนกับเขตคลองเตย ซึ่งต่อมาประชาชนได้รวมตัวกันเองและได้รับการประกาศเป็นชุมชนตามระเบียบของกรุงเทพมหานคร เมื่อ พ.ศ. 2540
เอลียังดรู
เอลียังดรู ดุส ซังตุส กงซากา (Eliandro dos Santos Gonzaga; เกิดวันที่ 23 เมษายน พ.ศ. 2533) หรือรู้จักกันในชื่อ เอลียังดรู เป็นนักฟุตบอลชาวบราซิล เล่นในตำแหน่งกองหน้า
สโมสร
เอลียังดรู เกิดในเซาเปาลู และได้เริ่มลงเล่นให้กับกรูเซย์รู ในปีฤดูกาล 2009 เนื่องจากมีผู้เล่นสำคัญบาดเจ็บ แต่เขาก็ไม่สามารถแข่งขันขึ้นมาเล่นเป็นตัวหลักได้ จึงถูกปล่อยยืมตัวไปยังสโมสรต่าง ๆ ในฤดูกาลถัดมา
นางิ ยานางิ
ต่อจากนั้น เพลงของเธอก็ได้ไปอยู่ในอนิเมะอีกหลายเรื่อง อาทิเช่น กะแล้วชีวิตรักวัยรุ่นของผมมันต้องไม่สดใสเลยสักนิด และ นางิโนะอาสึคาระ และในปี 2012 มีการทำการร่วมทำอัลบั้มเพลง โอวาริโนะโฮชิโนะ Love Song กับจุง มาเอดะ และเป็นโปรดิวเซอร์เพลงในอนิเมะ Just Because! ใน 2017
เมษายน พ.ศ. 2566
เมษายน พุทธศักราช 2566 เป็นเดือนที่ 4 ของปี พ.ศ. 2566 วันแรกของเดือนเป็นวันเสาร์ วันสุดท้ายของเดือนเป็นวันอาทิตย์
โอกาดะ อิโซ
โอกาดะ อิโซ (14 กุมภาพันธ์ ค.ศ. 1832 - 3 มิถุนายน ค.ศ. 1865) เป็นซามูไรชาวญี่ปุ่นในช่วงปลายยุคเอโดะ เป็นหนึ่งในสี่นักฆ่าที่โดดเด่นที่สุดในยุค บากูมัตสึ เขาเป็นสมาชิกของโทซะคินโนโท (土佐勤王党, กลุ่มลัทธิจักรพรรดินิยมโทซะ, กลุ่มผู้จงรักภักดีต่อโทซะ) ในบ้านเกิดของเขา แคว้นศักดินาโทซะ อิโซและ ทะนะกะ ชินเบ มีบทบาทใน เกียวโต ในฐานะนักฆ่าภายใต้การนำของ ทาเกจิ ซูอิซัง
แหล่งข้อมูลอื่น
1832 1865
โฮเทลแคลิฟอร์เนีย (อัลบั้ม)
โฮเทลแคลิฟอร์เนีย (Hotel California) เป็นสตูดิโออัลบั้มลำดับที่ 5 ของวงคันทรีร็อกสัญชาติอเมริกัน อีเกิลส์ โฮเทลแคลิฟอร์เนียนับเป็นอัลบั้มที่ประสบความสำเร็จมากที่สุดอัลบั้มหนึ่งของอีเกิลส์เช่นเดียวกับอัลบั้มรวมเพลง แดร์เกรตเทสต์ฮิตส์ (1971-1975) ด้วยการเป็นหนึ่งในอัลบั้มที่มียอดจำหน่ายสูงสุดตลอดกาล โดยมี 3 ซิงเกิลจากอัลบั้ม ที่ไต่อันดับดีบนบิลบอร์ดชาร์ท ได้แก่ "New Kid in Town" (No. 1) "Hotel California" (No. 1) และ "Life in the Fast Lane" (No. 11) โฮเทลแคลิฟอร์เนียได้จำหน่ายออกสู่ตลาดมากกว่า 32 ล้านชุดทั่วโลก โดยกว่า 17 ล้านชุดในสหรัฐประเทศเดียว ทำให้กลายเป็นอัลบั้มที่มียอดจำหน่ายสูงที่สุดของวง ในเวลาต่อมาอัลบั้มก็ยังได้รับการจัดอันดับที่ 37 บนหัวข้อ "500 อัลบั้มที่ยิ่งใหญ่ที่สุดตลอดกาล" จากนิตยสารโรลลิงสโตนส์ อีกด้วย
อัลบั้มได้โปรดิวเซอร์ บิล ซิมซิค (Bill Szymczyk) มาช่วยในการบันทึกเสียงที่คริเทอเรียสตูดิโอ (Criteria) และที่เรคเคิร์ดแพลนท์สตูดิโอ (Record Plant) ในช่วงระหว่างเดือนมีนาคมและตุลาคม 1976 และต่อมาก็ย้ายไปที่อะไซลัมเรเคิร์ด (Asylum) ในเดือนธันวาคม อัลบั้มนี้ยังเป็นอัลบั้มแรกของวงที่ได้มือกีตาร์ โจ วอล์ช ซึ่งมาแทนที่เบอร์นี่ ลีดอน และยังเป็นอัลบั้มสุดท้ายที่มือเบส แรนดี ไมส์เนอร์ได้ร่วมบันทึกเสียง
ดอกไม้ไฟ
ดอกไม้ไฟ หรือ พลุ เป็นอุปกรณ์ในหมวดหมู่วัตถุระเบิดชนิดหนึ่ง ลักษณะของพลุประกอบด้วย เสียง แสง ควัน และเถ้า พลุถูกออกแบบให้เผาไหม้และจุดระเบิดที่แสงสีต่าง ๆ พลุถูกใช้ในเกือบทุกประเทศทั่วโลก
เชื่อกันว่าชาวจีนเป็นผู้ค้นคิดพลุและดอกไม้ไฟก่อนชาติอื่น ๆ (อันเป็นผลสืบเนื่องจากการประดิษฐ์คิดค้นดินปืนของชาติจีนนั่นเอง) เพื่อใช้ในงานรื่นเริง เช่น วันตรุษจีน หรือวันสารทจีน และยังนิยมใช้สืบมาจนปัจจุบัน
การใช้งาน
พลุเป็นอุปกรณ์ที่มีการใช้งานกว้างขวาง โดยทั่วไปพลุจะใช้ในงานแสดง งานบันเทิง และในงานรื่นเริงทั้งในด้านวัฒนธรรมและทางศาสนา และเราพบเห็นการแสดงพลุได้บ่อยที่สุดในเทศกาลวันขึ้นปีใหม่ของทุกปี
นอกจากนี้ยังมีการใช้พลุเป็นยุทโธปกรณ์ เป็นพลุส่องสว่าง สำหรับนำทาง หรือบอกตำแหน่งในการรบ หรือการลำเลียงทางการทหาร
วัตถุดิบในการทำดอกไม้ไฟหรือพลุ
สารเคมีแต่ละตัวก็สามารถเข้ากันได้ บางอย่างก็เข้ากันไม่ได้ หมายความว่าถ้าเข้ากันแล้วอาจจะทำให้เกิดอันตรายหรือกระทบกระเทือนก็สามารถทำให้ระเบิดได้ บางอย่างเข้ากันไว้เมื่อนำไปเก็บไว้อาจจะทำปฏิกิริยาต่อกันสามารถลุกติดไฟขึ้นมาได้เองซึ่งเป็นอันตรายมากหากเก็บไว้ไม่เป็นที่เป็นทางแต่ทั้งนี้ทั้งนั้นไม่ได้หมายความว่ามันจะติดได้เองเสมอไปแต่มันอาจจะติดหรือไม่ติดก็ได้ข้อนี้เราก็ต้องระวังไว้ก่อน
พลุเป็นที่นิยมกันมากปัจจุบันนี้ก็ยังนิยมกันตามชานเมืองหรือชนบท งานที่นิยมใช้กันอย่างกว้างขวางได้แก่งานศพ (หมายถึงพลุดัง) พลุดังหรือ พลุปลง หมายถึงพลุที่มีเสียงดังมากมักจุดกันเวลาเผาศพประมาณบ่าย 4 โมง เพื่อเป็นอาณัติสัญญาณว่าได้เผาร่างอันไร้วิญญาณของบุคคลที่ล่วงลับไปแล้ว ผู้ที่ได้ยินก็จะเกิดการปลงว่าโลกนี้ล้วนเป็นอนิจจังอีกไม่นานก็อาจรวมถึงตัวเรา และอโหสิกรรมให้แก่ผู้ล่วงลับ
สาธารณรัฐประชาธิปไตยคองโกในโอลิมปิกฤดูร้อน 2020
สาธารณรัฐประชาธิปไตยคองโก จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศสาธารณรัฐประชาธิปไตยคองโกได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
พิรพัฒน์ วัฒนเศรษสิริ
พิรพัฒน์ วัฒนเศรษสิริ ชื่อเล่น เอิร์ท เป็นนักแสดงชายชาวไทย เป็นที่รู้จักจากภาพยนตร์ชุดทางโทรทัศน์เรื่อง Water Boyy the Series ในบท “หวาย”, ภาพยนตร์ชุดทางโทรทัศน์เรื่อง Kiss Me Again จูบให้ได้ถ้านายแน่จริง ในบท “โซ่” ภาพยนตร์ชุดทางโทรทัศน์เรื่อง นิทานพันดาว ในบท"ภูผา",ผลงานล่าสุดคือภาพยนตร์ชุดทางโทรทัศน์เรื่อง พินัยกรรมกามเทพ ในบท "ฐาปกรณ์"
ประวัติ
พิรพัฒน์ วัฒนเศรษสิริ มีชื่อเล่นว่า เอิร์ท เกิดเมื่อวันพุธที่ 23 กุมภาพันธ์ พ.ศ. 2537 เป็นนักแสดงในสังกัดจีเอ็มเอ็มทีวี เป็นที่รู้จักจากบทบาท “หวาย” ใน Water Boyy the Series ซึ่งเป็นภาพยนตร์ชุดทางโทรทัศน์เรื่องของเขา จากนั้นก็เริ่มมีผลงานต่าง ๆ ในวงการบันเทิงอีกมากมาย เช่น เดินแบบ ถ่ายแบบ เป็นต้น และได้รับบทบาทเด่นอีกครั้งในภาพยนตร์ชุดทางโทรทัศน์เรื่อง Kiss Me Again จูบให้ได้ถ้านายแน่จริง ในบท “โซ่”
ปัจจุบันพิรพัฒน์สำเร็จการศึกษาระดับปริญญาตรีจาก คณะศิลปกรรมศาสตร์ มหาวิทยาลัยศรีนครินทรวิโรฒ เอกการแสดงและกำกับการแสดง รุ่นเดียวกับ ลาภิสรา อินทรสูต, ทิพนารี วีรวัฒโนดม, ลัทธ์กมล ปิ่นโรจน์กีรติ, ธีรภัทร โลหนันทน์ โดยเคยได้เป็น เดือนคณะศิลปกรรมศาสตร์ และรองเดือนมหาวิทยาลัยศรีนครินทรวิโรฒ ในปีการศึกษา 2557
ฟัลคอน 9 บล็อค 5
ฟัลคอน 9 บล็อค 5 (Falcon 9 Block 5) เป็นจรวดขนาดกลางแบบสองขั้นสู่วงโคจรที่ออกแบบและผลิตในประเทศสหรัฐโดย SpaceX เป็นรุ่นที่ห้าของ Falcon 9 Full Thrust ซึ่งขับเคลื่อนโดยเครื่องยนต์ SpaceX Merlin ซึ่งเผาไหม้ออกซิเจนเหลว (LOX) และน้ำมันก๊าดเกรดจรวด (RP-1)
ในปี พ.ศ. 2560 Falcon 9 Block 5 ประสบความสำเร็จจากการเปลี่ยนแปลงในรุ่น Block 4 การเปลี่ยนแปลงหลักจากบล็อก 3 เป็นบล็อก 5 คือเครื่องยนต์แรงขับที่สูงขึ้นและการปรับปรุงขาลงจอด การเปลี่ยนแปลงเล็ก ๆ น้อย ๆ อื่น ๆ อีกมากมายช่วยปรับปรุงการกู้คืนและการนำกลับมาใช้งานใหม่ของบูสเตอร์ขั้นแรก เพิ่มอัตราการผลิตและเพิ่มประสิทธิภาพการใช้งานซ้ำ บูสเตอร์ Block 5 แต่ละตัวได้รับการออกแบบให้บินได้ 10 ครั้งโดยให้ความสนใจเพียงเล็กน้อยและมากถึง 100 ครั้งเมื่อได้รับการปรับปรุงใหม่
เที่ยวบินแรกปล่อยตัวดาวเทียม Bangabandhu-1 เมื่อวันที่ 11 พฤษภาคม พ.ศ. 2561 ภารกิจ CRS-15 ในวันที่ 29 มิถุนายน พ.ศ. 2561 เป็นครั้งสุดท้ายที่รุ่น Block 4 ของ Falcon 9 ถูกปล่อยตัว นี่คือการเปลี่ยนไปใช้รุ่น Block 5 ทั้งหมด
เยาวภา บุรพลชัย
เยาวภา บุรพลชัย (เกิด: 6 กันยายน พ.ศ. 2527) นักกีฬาเทควันโดหญิงทีมชาติไทย เจ้าของเหรียญทองแดงการแข่งขันกีฬาโอลิมปิก 2004 ณ กรุงเอเธนส์ ประเทศกรีซ จากการแข่งขันในรุ่น 47-51 กิโลกรัม ที่ต่อมาเยาวภาได้เปลี่ยนกีฬาอาชีพไปเป็นกีฬาฟันดาบสากล
ประวัติ
เยาวภา บุรพลชัย เกิดเมื่อวันที่ 6 กันยายน พ.ศ. 2527 เป็นบุตรีของร้อยตรีธำรง กับสมศรี บุรพลชัย มีน้องชายหนึ่งคน คือ พระประกิต ฐานชโย หรือ ประกิต บุรพลชัย (ชื่อเล่น: ปอนด์; 10 เมษายน พ.ศ. 2534—16 มกราคม พ.ศ. 2558) อดีตนักกีฬาเทควันโดและฟันดาบ พระประกิตมรณภาพขณะสรงน้ำเนื่องจากสูดก๊าซคาร์บอนที่รั่วออกมาจากเครื่องทำน้ำอุ่น ส่งผลให้สมองขาดอ็อกซิเจน
เริ่มเล่นเทควันโดครั้งแรก ตั้งแต่อายุ 15 ปี ขณะศึกษาอยู่ชั้นมัธยมศึกษาปีที่ 3 โดยมี อาจารย์ครรชิต อมรภักดี เป็นผู้ฝึกสอนคนแรก และชเว ย็อง-ช็อก เป็นผู้ฝึกสอนในระดับทีมชาติไทย แต่ในปี พ.ศ. 2551 ก็ประกาศเลิกเล่นเทควันโด เนื่องจากมีอาการบาดเจ็บที่ข้อเท้า จนต้องพักรักษาตัวเป็นเวลานาน ส่วนการเป็นโค้ชให้กับทีมชาติไทยหรือไม่ เป็นเรื่องของอนาคต แต่ขอศึกษาในระดับปริญญาตรีก่อน
นอกจากนี้เยาวภายังสามารถใช้ภาษาได้ถึง 4 ชาติ คือ ภาษาไทย (ภาษาแม่) ภาษาอังกฤษ ภาษาญี่ปุ่น และภาษาเกาหลี
เยาวภา สมรสกับเกรียงไกร เพิ่มทวี ซึ่งมีอาชีพเป็นมัคคุเทศก์ ปัจจุบันมีบุตรด้วยกัน 4 คน ชาย2 หญิง2
ผลงาน
เมื่อปี พ.ศ. 2542 ลงแข่งขันรายการ Pro Junior ที่โรงแรมแอมบาสซาเดอร์ เป็นรายการแรก ได้รับรางวัลชนะเลิศ หลังจากนั้น มีผลงานสำคัญที่ได้รับรางวัลดังนี้
ผลงานพิธีกร
โทรทัศน์
การเมือง
เยาวภาเข้าสู่งานการเมืองโดยการสมัครเข้าเป็นสมาชิกพรรคชาติพัฒนาเพื่อแผ่นดิน และลงเป็นผู้สมัครสมาชิกสภาผู้แทนราษฎรในการเลือกตั้งปี พ.ศ. 2554 ในพื้นที่กรุงเทพมหานคร แต่ไม่ได้รับการเลือกตั้ง เยาวภาลงสมัครเป็นสมาชิกสภาผู้แทนราษฏรในการเลือกตั้งปี พ.ศ. 2562 ในพื้นที่กรุงเทพมหานคร เขต 28 ในนามพรรคชาติพัฒนา แต่ไม่ได้รับการเลือกตั้ง
ประเทศมองโกเลียในพาราลิมปิกฤดูร้อน 2016
ประเทศมองโกเลีย เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติมองโกเลียเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 8 คนใน 5 ชนิดกีฬา
กรีฑา
ผลการแข่งขันดังนี้ :
ชักแบบหัวเราะ
ชักแบบหัวเราะ (gelastic seizure) หรือ โรคลมชักแบบหัวเราะ (gelastic epilepsy) เป็นอาการชักชนิดหนึ่งที่ทำให้ผู้ป่วยมีพลังพลุ่งพล่านอย่างทันทีทันใด โดยมักแสดงออกเป็นอาการหัวเราะ มักไม่มีสิ่งกระตุ้นชัดเจน พบได้ในเพศชายบ่อยกว่าเล็กน้อย
สาเหตุ
โดยดั้งเดิมแล้วมักถือกันว่าอาการชักแบบหัวเราะเป็นอาการที่สัมพันธ์กับเนื้องอกในสมองชนิดฮาร์มาโตมาที่ไฮโปทาลามัส (hypothalamic harmatoma)
ลูทวิชแห่งบาวาเรีย
ลูทวิชแห่งบาวาเรีย (Ludwig of Bavaria) อาจหมายถึง
สโมสรฟุตบอลโออิตะทรินิตา
สโมสรฟุตบอลโออิตะทรินิตา สโมสรฟุตบอลอาชีพในประเทศญี่ปุ่น ตั้งอยู่ใน เมืองโออิตะ จังหวัดโออิตะ อยู่ใน เจลีก อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ ฐิติพันธ์ พ่วงจันทร์
"ทรินิตา" เป็นการผสมคำ 2 คำเข้าด้วยกันคือ "ทรินิตี้" เป็นภาษาอังกฤษแปลว่า "ตรีเอกภาพ" เป็นหลัก "ในพระเจ้าเดียว มี 3 พระบุคคล" ของศาสนาคริสต์ เนื่องจากเมืองโออิตะเป็นศูนย์กลางเผยแพร่ศาสนาคริสต์ยุค 1600 สโมสรจึงใช้หลักการนี้เป็น 3 องค์ประกอบที่สนับสนุนทีม 1.ชาวเมือง 2.ภาครัฐ 3.ภาคเอกชน และ "โออิตะ" ชื่อจังหวัด เมื่อรวมกันจึงเป็นคำว่า "ทรินิตา"
ผู้เล่นปัจจุบัน
ข้อมูลล่าสุด 8 มกราคม 2019
มนัญญา ตริยานนท์
มนัญญา ตริยานนท์ หรือ เบนซ์ ชื่อเดิม มนัญญา ปานหนวดงาม เกิดเมื่อวันที่ 24 เมษายน พ.ศ. 2527 อดีตนักแสดงสังกัดสถานีโทรทัศน์สีกองทัพบกช่อง 7 มักรับบทร้ายสลับดี สำเร็จการศึกษาระดับปริญญาตรีจาก คณะนิเทศศาสตร์ มหาวิทยาลัยรังสิต  เบนซ์เข้าวงการตั้งแต่เข้ามาเทสละครเป็นเรื่องแรกชื่อเรื่องว่า พลิกดินสู่ดาว จากนั้นก็มีผลงานทั้ง ถ่ายแบบและงานละคร
ชีวิตส่วนตัว มนัญญา สมรสกับ เบนซ์ ณัฐวุฒิ ชัยอารีย์กิจแฟนหนุ่มนักธุรกิจเมื่อวันที่ 9 มกราคม พ.ศ. 2560 ณ โรงแรมสยามเคมปินสกี้
ปัจจุบัน มนัญญา มีบุตรสาวด้วยกันคน 1 คนคือด.ญ.ณฐพร ชัยอารีย์กิจ ชื่อเล่น:น้องมิลิน เกิดเมื่อวันที่ 15 มิถุนายน พ.ศ. 2563
ยุครณรัฐ
จั้นกั๋ว ซึ่งมีการแปลว่า รณรัฐ นั้น  เป็นยุคหนึ่งในประวัติศาสตร์จีนซึ่งมีการรบรากันระหว่างรัฐต่าง ๆ รวมถึงการปฏิรูประบบราชการและทหาร ยุคนี้เกิดขึ้นหลังจากยุคชุนชิว (春秋) และสิ้นสุดลงเมื่อฉินฉื่อหฺวังตี้ (秦始皇帝) รวมรัฐต่าง ๆ เข้าเป็นจักรวรรดิจีนอันหนึ่งอันเดียวภายใต้การปกครองของราชวงศ์ฉิน (秦朝)
ถึงแม้นักวิชาการจะกำหนดการเริ่มยุคนี้ไว้ในช่วงเวลาต่าง ๆ กันในระหว่าง 481–403 ปีก่อนคริสตกาล แต่ซือหม่า เชียน (司馬遷) นักวิชาการสมัยราชวงศ์ฮั่น กำหนดว่า ยุคนี้เริ่มเมื่อ 475 ปีก่อนคริสตกาล และความเห็นของซือหม่า เชียน นั้นได้รับการอ้างอิงมากที่สุด ส่วนการผนวกจักรวรรดิจีนที่ทำให้ยุคนี้สิ้นสุดลงนั้น เกิดเมื่อ 221 ปีก่อนคริสตกาล
ชื่อยุคว่า "จั้นกั๋ว" นั้น มีที่มาจากชื่อเอกสารสมัยราชวงศ์ฮั่นฉบับหนึ่ง คือ จั้นกั๋วเช่อ (戰國策)
ออกแลนด์
ออกแลนด์ (Auckland, ) ในภาษาเมารีออกแลนด์มีชื่อว่า Tamaki-Makau-Rau แปลว่า หญิงสาวที่มีผู้มาขอความรักถึง 100 คน เป็นเขตเมืองที่ใหญ่ที่สุดในประเทศนิวซีแลนด์ มีประชากรประมาณ 1,413,700 คน คิดเป็นร้อยละ 31 ของประเทศ
เหตุเพลิงไหม้อาคารในโอซากะ พ.ศ. 2564
เกิดเหตุเพลิงไหม้ขึ้นในวันที่ 17 ธันวาคม บนชั้นที่ 4 ของตึกแถว 8 ชั้นซึ่งเป็นคลินิกจิตเวชในเขตคิตะของจังหวัดโอซากะ ส่งผลให้มีผู้เสียชีวิตทั้งสิ้น 25 คน (รวมผู้ก่อการ) ปัจจุบันยังไม่สามารถระบุเหตุจูงใจหรือความสัมพันธ์ของเขาที่มีกับคลินิกดังกล่าวหลังการเสียชีวิตของผู้ก่อการ
เหตุการณ์
เวลาประมาณ 10:20 น. ของวันที่ 17 ธันวาคม พ.ศ. 2564 กรมดับเพลิงและกรมตำรวจจังหวัดโอซากะได้รับแจ้งเหตุเพลิงไหม้ตึกแถวบนชั้นที่ 4 ของ "ตึกโดจิมะคิตะ" ซึ่งบนชั้นดังกล่าวเป็นคลินิกเวชศาสตร์กายจิตและจิตเวชศาสตร์ ในระแวกนั้นเป็นย่านตัวเมืองที่รายล้อมไปด้วยร้านอาหารและตึกสำนักงาน เพลิงไหม้กินพื้นที่บนชั้นที่ผู้ก่อการวางเพลิงไป 25 ตารางเมตร กรมดับเพลิงพร้อมรถดับเพลิง 76 คัน หลังจากเพลิงไหม้ลุกขึ้นได้ราว 30 นาที เจ้าหน้าที่สามารถดับเพลิงได้ จากเหตุการณ์ดังกล่าวทำให้มีผู้บาดเจ็บ 28 คน โดย 27 คนมีภาวะหัวใจหยุดเต้นจึงถูกนำตัวส่งโรงพยาบาลต่อไป เสียชีวิตในวันดังกล่าว 24 คน แบ่งออกเป็นชาย 14 คน และหญิง 10 คน โรงพยาบาลจังหวัดโอซากะไซเซไกนากัตสึ ซึ่งเป็นโรงพยาบาลที่รับผู้บาดเจ็บจากเหตุการณ์ดังกล่าวเปิดเผยว่าผู้บาดเจ็บ 3 คนเสียชีวิตจากภาวะพิษคาร์บอนมอนอกไซด์ เจ้าหน้าที่ตำรวจให้น้ำหนักว่าเหตุเพลิงไหม้อาคารนี้เป็นการลอบวางเพลิง และผู้ก่อการอาจเลียนแบบเหตุลอบวางเพลิงเกียวโตแอนิเมชันเนื่องจากเขาได้ซื้อน้ำมันเบนซินก่อนที่จะลงมือก่อเหตุ
ผู้ก่อการ
เจ้าหน้าที่สืบสวนกล่าวว่ากล้องวงจรปิดชี้ให้เห็นชายอายุประมาณ 61 ปี นำถุงกระดาษที่ด้านในมีของเหลวบรรจุ วางไว้ใกล้เครื่องทำความร้อนข้าง ๆ ประตูทางเข้าออกและเตะถุงกระดาษนั้นที่ตั้งอยู่ จากนั้นจึงจุดไฟของเหลวที่อยู่ในถุงกระดาษนั้น แต่ผู้ต้องสงสัยไม่ได้หนีออกมาจากตึกและถูกนำตัวส่งโรงพยาบาลโดยเจ้าหน้าที่ทางการแพทย์ ก่อนหน้าที่จะเกิดเหตุ 30 นาที ได้มีบ้านหลังหนึ่งในเขตนิชิโยโดงาวะซึ่งคาดการณ์ว่าน่าจะเป็นบ้านของผู้ต้องสงสัยกำลังวอดไหม้ เจ้าหน้าตำรวจกับสืบสวนถึงความสัมพันธ์ของเหตุเพลิงไหม้ทั้งสอง ภายหลังผู้ก่อการเสียชีวิตจากภาวะพิษคาร์บอนมอนอกไซต์ซึ่งทำให้สมองของเขาได้รับผลกระทบอย่างหนัก ส่งผลให้การสืบสวนเป็นไปได้ยากขึ้นเนื่องจากยังไม่สามารถระบุเหตุจูงใจจากเขาได้
ในปี 2011 ผู้ก่อการเคยต้องโทษจำคุก 4 ปี จากความผิดฐานพยายามฆ่าลูกชายคนโตของเขา ด้านทนายความของเขาระบุว่าเขาอาจกระทำความผิดโดยไม่มีสติสัมปชัญญะจากอาการเจ็บป่วยทางจิต
องศาแรงคิน
องศาแรงคิน (อังกฤษ: Rankine Scale, สัญลักษณ์: °Ra ) คือหน่วยวัดอุณหภูมิที่คิดค้นขึ้นโดยวิศวกรช่างกลชาวสก็อตแลนด์ ชือ นายวิลเลียม แรงคิน (William Rankine) ผู้ร่วมก่อตั้งสาขาวิชาเทอร์โมไดนามิกส์ เป็นมาตรวัดอุณหภูมิทางเทอร์โมไดนามิกส์ในหน่วยวัดแบบอังกฤษ ประดิษฐ์ขึ้นเมื่อปี ค.ศ.1859 (หลังมาตรวัดเคลวิน ในปี ค.ศ.1849) ใช้วัดอุณหภูมิพลศาสตร์และเอนโทรปี มีจุดเยือกแข็งของน้ำที่ 491.67 R และจุดการกลายเป็นไอน้ำที่ 671.67 R ส่วนอุณหภูมิต่ำที่สุดของ Rankine Scale คือ 0 R ณ จุดนั้น จะไม่มีอุณหภูมิหรือพลังงานในสสารเลย และจะไม่มีการแผ่รังสีความร้อนจากวัตถุ จึงเรียกอุณหภูมิ ณ จุดนี้ว่า ศูนย์สัมบูรณ์ (0 K หรือ 0 R) มีความคล้ายคลึงกับเคลวินอย่างมาก เพราะมีจุดกำเนิดร่วมกัน แต่ต่างกันตรงที่องศาแรงคินมีองศาฟาเรนไฮต์เป็นแม่แบบ อุณหภูมิเพิ่ม 1 °Ra มีค่าเท่ากับ 1°F
ดู๋ ดอกกระโดน
ดู๋ ดอกกระโดน หรือชื่อจริง พัน รจนรังษี นักแสดงตลก เคยเป็นนายกสมาคมศิลปินตลกแห่งประเทศไทย ตั้งแต่ พ.ศ. 2547 ดู๋ ดอกกระโดน เกิดเมื่อวันที่ 6 มิถุนายน พ.ศ. 2492 ณ บ้านเลขที่ 1 หมู่ที่ 1 ตำบลโพไร่หวาน อำเภอเมือง จังหวัดเพชรบุรี เป็นบุตรคุณพ่อช่วงและคุณแม่ภูมิ​ รจนรังษี จบชั้นประถมศึกษาปีที่ 7 ที่โรงเรียนวัดเพรียง (วิเทศราษฎร์วัฒนา) เขาได้เข้ากรุงเทพมาช่วยญาติขายผลไม้ เรียงเบอร์และเป็นคนขับรถแทรกเตอร์ ก่อนจะเข้าสู่วงการตลก
ดู๋ชื่อเสียงอย่างมากเมื่อมาร่วมคณะกับ เด๋อ ดอกสะเดา และดี๋ ดอกมะดัน ใช้ชื่อคณะว่า เด๋อ ดู๋ ดี๋
ดู๋ เข้าสู่วงการภาพยนตร์ตั้งแต่ พ.ศ. 2524 เมื่อรับบทนำในภาพยนตร์เรื่อง ครูวิบาก กำกับโดยสุรสีห์ ผาธรรม
ดู๋ ได้รับรางวัลนักแสดงตลกดีเด่น รางวัลภาพยนตร์ไทย ชมรมวิจารณ์บันเทิง ในปี พ.ศ. 2539 และ 2541 เป็นนักแสดงตลกอีกคนหนึ่งที่ไม่นิยมเล่นมุกหยาบโลน
ชีวิตส่วนตัว สมรสกับคุณอุ้ม รจนรังษี มีบุตรสาว 2 คน และบุตรชาย 1 คน คือ อัญชุลี รจนรังษี (จ๊ะเอ๋) พัชรพร รจนรังษี (ป๊อปปี้) และ สิทธิเดช รจนรังษี (เจี๋ย)
ปัจจุบัน ดู๋ ดอกกระโดน ได้ผันชีวิตตัวเองจากตลกชื่อดัง มาขายสาหร่าย​ทอดกับ​เลี้ยงครอบครัว แต่ไม่ประสบความสำเร็จมากนัก เมื่อเทียบกับสมัยที่ยังเล่นตลกอยู่
ผลงานภาพยนตร์
ละคร
คอนเสิร์ต
อื่นๆ
โอกแลนด์
โอกแลนด์ (Oakland) อาจหมายถึง
แม่พระประจักษ์ที่ลูร์ด
การประจักษ์
นับแต่นั้นมา พระแม่มารีย์ก็ไม่ได้มาประจักษ์แก่แบร์นาแด็ตอีก
ท่าทีของคริสตจักร
คริสตจักรโรมันคาทอลิกที่ลูร์ดได้สอบสวนเหตุการณ์นี้ จนกระทั่งวันที่ 18 มกราคม ค.ศ. 1862 มุขนายกแห่งตาร์บจึงประกาศรับรองว่าพระนางมารีย์พรหมจารีได้มาประจักษ์แก่แบร์นาแด็ตที่ลูร์ดจริง และเริ่มดำเนินการสร้างสักการสถานแม่พระแห่งลูร์ดขึ้น ตามที่พระแม่มารีย์บอกผ่านแบร์นาแด็ต
การสังหารหมู่ที่โฆจาลือ
ในปี 1992 โฆจาลือเป็นเมืองที่มีประชากรหลักเป็นชาวอาเซอร์ไบจานในแคว้นปกครองตนเองนากอร์โน-คาราบัคของสาธารณรัฐสังคมนิยมโซเวียตอาเซอร์ไบจาน มีประชากรราว 6,300 คน และเป็นที่ตั้งของสนามบินแห่งเดียวในภูมิภาค เมืองตกอยู่ภายใต้การระดมยิงรายวันและการปิดกั้นเมืองของกองกำลังชาวอาร์มีเนียในระหว่างสงครามนากอร์โน-คาราบัคครั้งที่ 1 เมืองตกอยู่ในสภาพที่ถูกตัดขาดจากไฟฟ้า แก๊ส และน้ำประปา อยู่ภายใต้การป้องกันของกองกำลังอาวุธเบา 160 คน กองกำลังของอาร์มีเนียร่วมกับกรมทหารราบยานยนต์ที่ 366 ได้เปิดการรุกเมืองในต้นปี 1992 บังคับให้ประชากรชาวอาเซอร์ไบจานเกือบทั้งหมดในเมืองต้องหลีกหนีออกไป และ "ก่อความรุนแรงเกินเหตุแก่พลเรือน" ในขณะที่พวกเขาหลบหนีออกจากเมือง
การสังหารหมู่ครั้งนี้เป็นหนึ่งในจุดเปลี่ยนสำคัญของสงครามนากอร์โน-คาราบัคครั้งที่ 1 ยอดผู้เสียชีวิตตามข้อมูลของทางการอาเซอร์ไบจานอยู่ที่ 613 ราย ในจำนวนนี้เป็นสตรี 106 ราย และเด็ก 63 ราย ส่วนฮิวแมนไรตส์วอตช์รายงานผู้เสียชีวิตอย่างน้อย 200 ราย กระนั้นยอดผู้เสียชีวิตอาจสูงถึง 500–1,000 ราย
โอวาริโนะโฮชิโนะ Love Song
โอวาริโนะโฮชิโนะ Love Song (終わりの惑星のLove Song) เป็นอัลบั้ม J-pop ที่แต่งโดยจุง มาเอดะ ด้วยเสียงร้องของนางิ ยานางิ ถูกปล่อยเมื่อ 25 เมษายน 2012 ภายใต้ค่ายเพลงอิสระ Flaming June ของจุง มาเอดะ
เทศมณฑลมหานครและเทศมณฑลนอกมหานครของอังกฤษ
เทศมณฑลมหานครและเทศมณฑลนอกมหานครของอังกฤษ เป็นระดับการปกครองหนึ่งของสี่ระดับของระดับการปกครองของอังกฤษที่ใช้สำหรับรัฐบาลระดับท้องถิ่นนอกนครลอนดอนและปริมณฑล ตามความหมายเดิมเทศมณฑลมหานครและเทศมณฑลนอกมหานครแต่ละมณฑลประกอบด้วยกลุ่มอำเภอ (District), เมืองเทศมณฑล และเป็นมณฑลผู้แทนพระองค์ (Ceremonial counties of England) แต่ต่อมาคำจำกัดความนี้ก็เปลี่ยนไปโดยกฎหมายระหว่างคริสต์ทศวรรษ 1980 ถึงคริสต์ทศวรรษ 1990 ที่อนุญาตให้รวมมณฑลที่ไม่มีเทศบาลมณฑลและ “เทศบาลระดับเดียว” ของตำบลเดียว มณฑลผู้แทนพระองค์ในปัจจุบันได้รับความหมายใหม่โดยพระราชบัญญัติมณฑลผู้แทนพระองค์ ค.ศ. 1997 (Lieutenancies Act 1997) ที่จำลองมาจากเทศมณฑลมหานครและเทศมณฑลนอกมหานคร และคาดกันว่าจะมีการเปลี่ยนแปลงระบบการปกครองระดับท้องถิ่นอีกครั้งในปี ค.ศ. 2009
มณฑลไชร์
“มณฑลไชร์” คือ “เทศมณฑลนอกมหานครของอังกฤษ” ที่มีกลุ่มอำเภอนอกมหานคร ชื่อของมณฑลไชร์ไม่จำเป็นต้องมีคำว่า “ไชร์” อยู่ในชื่อ คำว่า “มณฑลไชร์” เป็นคำที่ใช้อย่างไม่เป็นทางการ
มณฑลไชร์มีด้วยกัน 35 มณฑล:
เบดฟอร์ดเชอร์ บาร์กเชอร์ บักกิงแฮมเชอร์ เคมบริดจ์เชอร์ เชสเชอร์ คอร์นวอลล์ คัมเบรีย ดาร์บิเชอร์ เดวอน ดอร์เซต เดอรัม อีสต์ซัสเซกซ์ เอสเซกซ์ กลอสเตอร์เชอร์ แฮมป์เชอร์ ฮาร์ทฟอร์ดเชอร์ เคนต์ แลงคาเชอร์ เลสเตอร์เชอร์ ลิงคอล์นเชอร์ นอร์ฟอล์ก นอร์แทมป์ตันเชอร์ นอร์ทัมเบอร์แลนด์ นอร์ทยอร์กเชอร์ นอตทิงแฮมเชอร์ ออกซฟอร์ดเชอร์ ชรอปเชอร์ ซัมเมอร์เซต สแตฟฟอร์ดเชอร์ ซัฟฟอล์ก เซอร์รีย์ วอริกเชอร์ เวสต์ซัสเซกซ์ เวสต์ยอร์กเชอร์ วิลต์เชอร์ และวุร์สเตอร์เชอร์
เทศบาลระดับเดียว
เทศบาลระดับเดียวคือเขตการปกครองที่มีเทศบาลเดียว เขตการปกครอง 40 เขตที่ว่านี้เป็นระดับการปกครองที่เท่าเทียมกับเทศมณฑลนอกมหานคร: บาธและนอร์ธอีสต์ซอมเมอร์เซ็ท, แบล็คเบิร์นกับดาร์เว็น, แบล็คพูล, บอร์มัธ, ไบรตันและโฮฟ, บริสตอล, ดาร์ลิงตัน, ดาร์บี, อีสต์ไรดิงแห่งยอร์คเชอร์, ฮาลตัน, ฮาร์เติลพูล, แฮรฟอร์ดเชอร์, ไอล์ออฟไวท์, ฮัลล์, เลสเตอร์, ลูตัน, เม็ดเวย์, มิดเดิลบะระห์, มิลตัน คีนส์, นอร์ธอีสต์ลิงคอล์นเชอร์, นอร์ธลิงคอล์นเชอร์, นอร์ธซอมเมอร์เซ็ท, น็อตติงแฮม, ปีเตอร์บะระห์, พลิมัธ, พูล, พอร์ทสมัธ, เรดคาร์และคลีฟแลนด์, รัทแลนด์, เซาท์กลอสเตอร์เชอร์, เซาท์แธมป์ตัน, เซาเธ็นด์-ออน-ซี, สต็อคตัน-ออน-ทีส, สโตค-ออน-เทรนท์, สวินดัน, เทลฟอร์ดและเรคิน, เธอร์ร็อค, ทอร์เบย์, วอร์ริงตัน, และยอร์ค
ในจำนวนนี้ 39 เป็นมณฑลที่มีเทศบาลอำเภอ (district council) เทศบาลเดียวและไม่มีเทศบาลมณฑล (county council) ไอล์ออฟไวท์ตามทฤษฎีแล้วเป็นมณฑลที่มีเทศบาลมณฑลและไม่มีเทศบาลอำเภอแต่อันที่จริงแล้วก็เหมือนกัน
อำเภอของบาร์กเชอร์เป็น เทศบาลระดับเดียวแต่มิได้รับฐานะเป็นมณฑล
ไอลส์ออฟซิลลิมิได้เป็นส่วนหนึ่งของคอร์นวอลล์ในด้านการบริหารแต่ก็มิได้เป็นมณฑล
แต้ว
แต้ว อาจหมายถึง
ทีวี 3 ลัตเวีย
ทีวี 3 ลัตเวีย เป็นสถานีโทรทัศน์ที่กำหนดเป้าหมายไปที่ผู้ชมชาวลัตเวีย ดำเนินกิจการโดยโมเดิร์นไทม์สกรุ๊ป (เอ็มทีจี) ออกอากาศครั้งแรกในปี ค.ศ.1998 ในปี 2001 ทีวี 3 ลัตเวีย มีสัดส่วนแบ่ง การรับชมเพิ่มมากขึ้นจนกลายเป็นสถานีโทรทัศน์ที่ได้รับความนิยมมากที่สุดในประเทศลัตเวีย
แซรีแฟ แกฟอรี
แซรีแฟ แกฟอรี (ظریفه غفاری‎; Zarifa Ghafari, เกิดปี 1992) เป็นนักการเมืองและนักเคลื่อนไหวชาวอัฟกานิสถาน ในเดือนพฤศจิกายน 2019 เธอขึ้นมาเป็นนายกเทศมนตรีนครไมดานชอหร์ ศูนย์กลางการปกครองของจังหวัดวอร์แดก ประเทศอัฟกานิสถาน เธอเป็นหนึ่งในนายกเทศบาลไม่กี่คนที่เป็นสตรี และเป็นนายกเทศบาลที่อายุน้อยที่สุดด้วยวัย 26 ปี เธอเป็นที่รู้จักจากความพยายามขับเคลื่อนสิทธิสตรีในอัฟกานิสถาน เธอได้รับรางวัลสตรีหาญกล้านานาชาติ ในปี 2020 โดยรัฐบาลสหรัฐอเมริกา เธอรอดชีวิตจากการพยายามลอบสังหารรวมสามครั้ง
ในเดือนสิงหาคม 2021 ขณะที่ตอลิบานกำลังรุกคืบคาบูล แซรีแฟประกาศว่าเธอจะไม่หนีออกนอกประเทศ ในวันที่ 15 เดือนเดียวกันตอลิบานเข้ายึดคาบูลสำเร็จ เธอได้กล่าวไว้ว่า "ฉันนั่งอยู่ตรงนี้ รอให้พวกมันเข้ามา ไม่มีใครช่วยฉันหรือครอบครัวฉัน ฉันแค่กำลังนั่งกับพวกเราและสามีของฉัน พวกมันจะมาหาคนอย่างฉันและฆ่าทิ้งเสีย" หลังตอลิบานเข้ายึดรัฐบาลอัฟกานิสถานสำเร็จ เธอได้หลบหนีออกจากประเทศผ่านทางอิสตันบูล ประเทศตุรกี ในวันที่ 18 พร้อมด้วยสามี แม่ และพี่น้องสตรีอีกห้าคน ปัจจุบันเธอลี้ภัยอยู่ในเมืองบอนน์ ประเทศเยอรมนี
ทาเกจิ ซูอิซัง
ทาเกจิ ซูอิซัง (24 ตุลาคม ค.ศ. 1829 – 11 พฤษภาคม ค.ศ. 1865) หรือที่รู้จักกันในชื่อ ทาเกจิ ฮัมเปตะ  เป็นซามูไรชาวแคว้นศักดินาโทซะในช่วงยุคบากูมัตสึของประเทศญี่ปุ่น
ทาเกจิ ซูอิซัง เป็นผู้นำกลุ่มโทซะคินโนโท หรือ "กลุ่มผู้ภักดีแห่งโทซะ" ซึ่งสนับสนุนแนวคิด "ซนโนโจอิ" หรือ "เทิดทูนจักรพรรดิ ขับคนป่าเถื่อน" และเพื่อให้บรรลุวัตถุประสงค์ดังกล่าว เขาได้พยายามเข้ามามีอำนาจควบคุมแคว้นโทซะและพยายามดึงซากาโมโตะ เรียวมะ เพื่อนซามูไรหัวหน้าชาวแคว้นโทซะ ให้เข้าร่วมกลุ่มด้วย ต่อมาเมื่อทางแคว้นโทซะดำเนินการกวาดล้างซามูไรระดับล่างที่สนับสนุนแนวคิดซนโนโจอิ ทาเกจิได้ถูกจับกุมเนื่องจากต้องสงสัยว่าเป็นผู้อยู่เบื้องหลังการลอบสังหารโยชิดะ โทโย อดีตขุนนางชั้นสูงของแคว้นโทซะซึ่งมีแนวคิดปฏิรูปประเทศด้วยการยอมค้าขายกับต่างชาติ และถูกตัดสินให้จบชีวิตตนเองด้วยการคว้านท้อง
อนึ่ง นอกจากจะเป็นผู้นำกลุ่มโทซะกินโนโตแล้ว ทาเกจิ ซูอิซัง ยังเป็นหัวหน้าของโอกาดะ อิโซ และทะนะกะ ชินเบ ผู้เป็น 2 ใน 4 มือสังหารผู้ลือชื่อในยุคบากูมัตสึ
1829 1865
ซุปเปอร์เล็ก เกียรติหมู่ 9
ซุปเปอร์เล็ก เกียรติหมู่ 9 มีชื่อจริงว่า มนัสชัย เอี่ยมศิริ (ชื่อเล่น เป๊ปซี่) เกิดเมื่อวันที่ 6 พฤศจิกายน พ.ศ. 2538 เป็นนักมวยไทยและคิกบอกซิงชาวไทย ปัจจุบันเป็นแชมป์โลกคิกบอกซิงของวันแชมเปียนชิพรุ่นฟลายเวต เคยเป็นแชมป์สนามมวยลุมพินี 2 รุ่น และอดีตแชมป์โลกของมวยไทยสภามวยโลกรุ่นซุปเปอร์เฟเทอร์เวต
ประวัติและครอบครัว
ซุปเปอร์เล็กเกิดในย่านชนบทของอำเภอประโคนชัย จังหวัดบุรีรัมย์ ต้องพลัดรากจากบิดาตั้งแต่อยู่ในท้องแม่ได้ 3 เดือน ด้วยความจน แม่จำต้องปล่อยให้เขาอยู่กับตายาย และเข้าไปทำงานหาเงินที่กรุงเทพฯ ตามลำพัง จนเมื่ออายุ 23 ปี ซุปเปอร์เล็กได้เข้าขอความช่วยเหลือจากตำรวจในการสืบหาคุณพ่อจากชื่อในทะเบียนราษฎร์ จนมีโอกาสได้พบพ่อ
ซุปเปอร์เล็กเข้าพิธีสมรสกับชิษณุชา ภาชะโน (ชื่อเล่น ใบเตย) ในวันที่ 19 มกราคม พ.ศ. 2562 โดยพี่สาวคนที่สองของใบเตยคือ กชศร ซึ่งได้แต่งงานกับสามเอ ไก่ย่างห้าดาวซึ่งเป็นนักมวยไทยเช่นกัน พ่อตาของทั้งคู่คือ ปืนไทย ปิ่นสินชัย เป็นอดีตนักมวยไทยชื่อดัง
อาชีพ
ซุปเปอร์เล็กเริ่มชกมวยเมื่ออายุ 8 ปี โดยคุณตา ตัดสินใจพาหลานไปฝากที่ค่ายมวยเกียรติหมู่ 9 เพื่อหวังให้เขาช่วยแบ่งเบาภาระครอบครัว เดินสายแข่งขันตามงานวัดทั่วอีสานจนสร้างชื่อเสียงในแถบภูธรได้พอสมควร จากนั้นเข้ากรุงเทพฯ มาแข่งที่สนามมวยลุมพินีแต่แพ้ 4 ไฟต์ติดต่อกัน ทางค่ายจึงตัดสินใจให้เขากลับไปชกต่างจังหวัดเหมือนเดิม จึงเรียกฟอร์มกลับมาอีกครั้ง เมือ พ.ศ. 2555 ในวัย 16 ปี ซุปเปอร์เล็กได้รับรางวัลนักมวยดีเด่นการกีฬาแห่งประเทศไทย (นักมวยถ้วยพระราชทานฯ)
เขาได้เข้าร่วมงานกับวันแชมเปียนชิพในฐานะฮีโร่ตัวแทนจากประเทศไทยและนักชกตัวท็อปในชุดวันซูเปอร์ซีรีส์ โดยต้นปี พ.ศ. 2566 ได้ลงแข่งขันชิงแชมป์เข็มขัดคิกบอกซิงของวันแชมเปียนชิพรุ่นฟลายเวตที่ว่างอยู่กับแดเนียล พูแอร์ตัสจากสเปน ซุปเปอร์เล็กชนะคะแนนเอกฉันท์ขึ้นเป็นแชมป์โลก
คีชา แคสเซิล-ฮิวส์
หลังจากนั้นเธอมีผลงานในภาพยนตร์หลายเรื่องอย่าง Hey, Hey, It's Esther Blueburger (2008), New Zealand tele-movie Piece of my Heart (2009) และบทเล็กๆ ใน Star Wars Episode III: Revenge of the Sith (2005) เธอรับบทเด่นเป็นพระแม่มารี ใน The Nativity Story (2006)
ประวัติ
แคสเซิล-ฮิวส์เกิดเมื่อวันที่ 24 มีนาคม ค.ศ.1990 ในเมืองดอนนีบรู๊ก ทางตะวันตกของออสเตรเลีย แม่ของเธอชื่อ เดสเร ฮิวส์ เป็นชาวเมารี และพ่อของเธอชื่อ ทิม แคสเซิลเป็นชาวอังกฤษ-ออสเตรเลีย พ่อแม่ของเธอนั้นไม่ได้แต่งงานกัน หลังจากที่แคสเซิล-ฮิวส์อายุได้ 18 เดือน ครอบครัวของเธอย้ายไปอยู่ที่นิวซีแลนด์
แคสเซิล-ฮิวส์มีน้องชาย 3 คนและน้องสาว 1 คน ปัจจุบันเธออายุอยู่ที่ปาปากูรา อังแลนด์และยังเป็นนักเรียนที่โรงเรียนประถมไวอูกู โรงเรียนไบลีย์โรด วิทยาลัยวันทรีฮิลและวิทยาลัยโรสฮิล เมื่อวันที่ 25 เมษายน ค.ศ.2007 เธอได้ให้กำเนิดลูกสาว ชื่อ เฟลิซิตี้ อามอร์ ซึ่งในขณะนั้นเธออายุเพียง 17 ปี และแฟนของเธอในตอนนั้นอายุ 20 ปี ชื่อแบรดลีย์ ฮูลล์ ซึ่งทั้งสองคบหากันมาตั้งแต่แคสเซิล-ฮิวส์อายุเพียง 14 ปี
ก่อนที่เธอจะได้มารับบทในภาพยนตร์เรื่อง Whale Rider (2002) ผู้กำกับและเจ้าหน้าที่เดินทางมาที่โรงเรียนประถมของเธอใน Mt Wellington, นิวซีแลนด์ และใช้เวลาไม่นานในการเรลือกเด็กจำนวนร้อยคนเพื่อมารับบทไพคี พวกเขาเลือกแคสเซิล-ฮิวส์ เพราะว่าเธอสามารถเล่นได้อย่างยอดเยี่ยม เธอเคยให้สัมภาษณ์กับเจย์ เลโนว่า เธอไม่รู้ว่าต้องว่ายน้ำยังไงเมื่อต้องมารับบทในภาพยนตร์เรื่อง Whale Rider (2002)
ในปี ค.ศ.2004 แคสเซิล-ฮิวส์เป็นนักแสดงนำหญิงที่อายุน้อยที่สุดที่ได้เข้าชิงรางวัลออสการ์ สาขานักแสดงนำหญิงยอดเยี่ยม ซึ่งในตอนนั้นเธออายุเพียงแค่ 13 ปีเท่านั้น มีน้องชายสามคนคือ ไรย์ส (เกิด 21 กุมภาพันธ์ ค.ศ.1992), เลียม (เกิด ค.ศ.1996), และเคาด์ (เกิด เดือนกรกฎาคม ค.ศ.2006), และมีน้องสาวหนึ่งคน คือ แมดดิซิย์น (เกิด ค.ศ.2001)
แคสเซิล-ฮิวส์ ชื่นชอบนักแสดงชาย จอห์นนี่ เด็ปป์ ซึ่งเธอมีโอกาสได้พบเขาในงานออสการ์ครั้งที่ 76 ซึ่งในปีนั้นทั้งคู่มีชื่อเข้าชิงรางวัลออสการ์ เธอเรียนรู้การเต้นของชนเผ่าเมารีเมื่อตอนเธออายุ 6 ขวบ นักแสดงหญิงที่เธอชื่นชอบคือ จูเลีย โรเบิร์ต เธอได้ร่วมแสดงในภาพยนตร์เรื่อง Star Wars: Episode III - Revenge of the Sith (2005) ซึ่งฉากของเธอใช้เวลาในการแสดงเพียงวันเดียว
วิชาที่เธอชื่นชอบคือ คณิตศาสตร์และวิทยาศาสตร์ เฟลิซิตี้-อามอร์ ลูกสาวของเธอเกิดเมื่อวันที่ 25 เมษายน ค.ศ.2007 แบรดลีย์ ฮูลล์ แฟนหนุ่มของเธอเกิดเมื่อวันที่ 11 มกราคม ค.ศ. 1987
1990
ภาษาฮินดี
ภาษาฮินดี เป็นภาษาที่พูด ส่วนใหญ่ในประเทศอินเดียเหนือและกลาง เป็นภาษากลุ่มอินโด-ยูโรเปียน อยู่ในกลุ่มย่อย อินโด-อิเรเนียน มีวิวัฒนาการมาจากภาษาปรากฤต ในสาขา ของยุคกลาง และมีวิวัฒนาการทางอ้อมจากภาษาสันสกฤต ภาษาฮินดีได้นำคำศัพท์ชั้นสูงส่วนใหญ่มาจากภาษาสันสกฤต นอกจากนี้ เนื่องจากอิทธิพลของชาวมุสลิมในอินเดียเหนือ ภาษาฮินดียังมีคำที่ยืมมาจากภาษาเปอร์เซีย ภาษาอาหรับ และ ภาษาตุรกี เป็นจำนวนมาก และในที่สุดได้ก่อให้เกิดภาษาอูรดูขึ้น สำหรับภาษา"ฮินดีมาตรฐาน" หรือ "ฮินดีแท้" นั้น มีใช้เฉพาะการสื่อสารที่เป็นทางการ ขณะที่ภาษาซึ่งใช้ในชีวิตประจำวันในพื้นที่ส่วนใหญ่นั้น ถือว่าเป็นหนึ่งในภาษาถิ่นย่อย ของภาษาฮินดูสตานี
ในแง่ความสัมพันธ์ทางภาษาศาสตร์นั้น ภาษาฮินดีและภาษาอูรดู ถือว่าเป็นภาษาเดียวกัน แตกต่างตรงที่ ภาษาฮินดีนั้นเขียนด้วยอักษรเทวนาครี (Devanāgarī) ขณะที่ภาษาอูรดูนั้น เขียนด้วยอักษรเปอร์เซียและอาหรับ
พัฒนาการของภาษาในอินเดียก่อนภาษาฮินดี
รูปภาษาโบราณของภาษาตระกูลอินโด-ยุโรป ในอินเดียนั้น พบอยู่ในภาษาสันสกฤตพระเวท  ต่อมาปาณินิได้ตั้งกฎเกณฑ์ทางไวยากรณ์ และจัดให้อยู่ในลักษณะแบบแผน สมัยอารยะของภาษายุคกลาง (500 ปีก่อนคริสตกาล - ค.ศ. 1000) เริ่มขึ้นหลังจากสมัยอารยะของภาษายุคโบราณ (1500-500 ปีก่อนคริสตกาล)     ในระยะที่หนึ่งของยุคนี้ภาษาบาลีได้พัฒนาขึ้นมา ในระยะที่สองภาษาปรากฤตได้พัฒนาขึ้น ในระยะสุดท้ายนั้นเรียกว่าระยะของภาษาอัปภรัญศ์(เศารเสนี  มาคธี  มหาราษฏรี)  ภาษาในอินเดียปัจจุบันพัฒนาขึ้นจากภาษาอัปภรัญศ์นี้เอง
การก่อตัวของภาษาฮินดี
ภาษาฮินดีในรูปมาตรฐาน พัฒนาออกมาจากภาษาขาริโพลี  ภาษาขาริโพลีนั้นยอมรับกันว่าคือภาษาท้องถิ่นภาษาหนึ่งของกลุ่มภาษาฮินดีตะวันตก ซึ่งพูดอยู่ในบริเวณเมืองนิวเดลฮี  เมรัฐ บิชเนาร์ และสฮารันปุร   รูปวรรณกรรมที่สละสลวยในภาษาขาริโพลีนั้นได้รับการยอมรับว่าเป็นภาษาฮินดียุคใหม่  การใช้ภาษาขาริโพลีในสมัยโบราณ พบในศตวรรษที่ 10 ใช้อย่างแพร่หลาย และมีระบบในงานวรรณกรรมของอมีร ขุสโร (ค.ศ. 1253-1325)  รูปหนึ่งของภาษาขาริโพลีที่พัฒนาออกมาในศตวรรษที่ 16-17 ปรากฏในภาคใต้ เรียกว่า ภาษาทักขินี ในราชสำนักแห่งโมกุลนั้นใช้ภาษาอาหรับและภาษาเปอร์เซีย  ในขณะที่การใช้ภาษาผสมผสานระหว่างภาษาขาริโพลี กับ ภาษาเปอร์เซีย  ของเหล่าทหารและประชาชนทำให้เกิดภาษาอูรดู
ภาษาและวรรณกรรมฮินดีพัฒนาขึ้นอย่างสำคัญในสมัยศตวรรษที่ 19  ในขบวนการเรียกร้องอิสรภาพ  เพื่อความเป็นหนึ่งเดียวกันของชนทั้งประเทศ  จึงยอมรับภาษาฮินดีหรือฮินดุสตานีในรูปภาษาของการสื่อสารระหว่างประชาชน   ผู้นำทั้งหลายได้ใช้ภาษาฮินดีเพื่อสร้างความเข้าใจแก่มวลชน
ก่อนหน้ายุคนี้ ในวรรณคดีภาษาฮินดีพบแต่วรรณกรรมประเภทร้อยกรองที่เขียนด้วย ภาษาพรัช และ ภาษาอวธี เท่านั้น  แต่ในยุคนี้   ภารเตนดุ หริศจันดระ, อาจารยะ มหาวีร ประสาท ดวิเวดี, ดร.ศยามสุนดัร ดาส, เปรมจันด และประสาท เป็นต้น คือผู้จัดมาตรฐานให้แก่ภาษาฮินดีและแก่วรรณกรรมทั้งร้อยกรองและร้อยแก้ว
ภาษาฮินดีในฐานะภาษาประจำชาติ
ภาษาฮินดีในรูปที่ได้รับการจัดมาตรฐานในปัจจุบัน นอกจากใช้ในงานวรรณกรรมแล้ว ยังใช้ในด้านการศึกษา  วิทยาการ  เทคโนโลยี และการปกครอง   ภาษาฮินดีในรูปดังกล่าวจึงมีการออกเสียง การเขียนและโครงสร้างไวยากรณ์ที่เป็นแบบอย่างมาตรฐาน  และในกรอบของรูปมาตรฐานนี้จึงมีความแตกต่างจากภาษาท้องถิ่นที่ใช้พูดกันในประเทศ
ในวันที่ 14 กันยายน พ.ศ. 2492 ภาษาฮินดีได้รับการยอมรับเป็นภาษาประจำชาติ ตามรัฐธรรมนูญแห่งสาธารณรัฐอินเดียส่วนที่ 17 หมวดที่ 1 มาตรา 343 บัญญัติให้ภาษาฮินดีเป็นภาษาประจำชาติและใช้อักษรเทวนาครี   ในปัจจุบันภาษาฮินดีเป็นภาษาราชการของรัฐอุตตรประเทศ พิหาร มัธยประเทศ ราชสถาน หรยาณา หิมาจัลประเทศและกรุงเดลี  สำหรับในรัฐปัญจาบ คุชราต มหาราษฏระ และหมู่เกาะอันดามันและนิโคบาร์ให้ภาษาฮินดีอยู่ในสถานะภาษาที่สอง
สำเนียงและการแพร่กระจายของภาษาฮินดี
ในสถานการณ์ของภาษาในประเทศอินเดียนั้น  หนึ่งปัจเจกบุคคลสามารถพูดได้อย่างน้อยสองภาษาหรือหลายภาษา   ก่อนอื่นในภูมิภาคที่พูดภาษาฮินดีนั้นในระดับต่างๆ พบภาษาพูด 4 รูปแบบ ดังนี้
ผู้ที่ไม่ได้พูดภาษาฮินดีแต่อาศัยอยู่ในภูมิภาคของภาษาฮินดี นอกจากการพูดภาษาแม่ของตนแล้ว อาจใช้ภาษาในลักษณะข้อที่ 2 และ 4 ประการเดียวกันนี้ผู้ที่พูดภาษาฮินดีแต่อาศัยอยู่ในภูมิภาคที่ไม่พูดภาษาฮินดี โดยทั่วไปแล้วอาจใช้ภาษาในลักษณะข้อที่ 2, 3 และ 4
ในเขตภูมิภาคของภาษาฮินดีนั้น ภาษาฮินดีใช้ในการติดต่อสื่อสารระหว่างกันมากที่สุด เขตภูมิภาคของภาษาฮินดีคือในรัฐอุตระประเทศ  พิหาร  หริยาณา  มัธยะประเทศ  ราชัสถาน นิวเดลฮี และแผ่ไปจนถึงหิมาจัลประเทศ   ในรัฐต่างๆ ที่กล่าวถึงนี้ มีภาษาท้องถิ่นใช้สื่อสารในระดับไม่เป็นทางการอีกด้วย   ภาษาท้องถิ่นของภาษาฮินดีที่กำลังกล่าวถึง แบ่งเป็นกลุ่มต่างๆ ได้ดังนี้
ภาษาฮินดีไม่เพียงใช้พูดแต่ในรัฐที่เจ้าของภาษาฮินดีอาศัยอยู่เท่านั้น แต่ยังใช้พูดทั่วทั้งประเทศอินเดีย ภาษาหลักและภาษาท้องถิ่นของภูมิภาคที่ต่างๆ กันนั้นจึงปรากฏอิทธิพลในภาษาฮินดี   ด้วยเหตุนี้สำเนียงการออกเสียง  การเขียน โครงสร้างและการใช้ จึงทำให้ภาษาฮินดีเริ่มพัฒนารูปที่ต่างออกไปมากมาย  และเกิดปัญหายุ่งยากในการทำความเข้าใจอย่างสมบูรณ์ในความหลากหลายนั้น  หากพิจารณาลักษณะการใช้  จุดประสงค์ และภูมิภาคแล้ว ไม่ว่าภาษาใดๆจะปรากฏความหลากหลายของรูปแบบให้เห็น   ในประเด็นทางภูมิภาคจะพบภาษาท้องถิ่นมากมาย   ในประเด็นของจุดประสงค์พบรูปแบบภาษาที่หลากหลาย  เช่นภาษาที่ใช้ในการติดต่อธนาคาร  ในการกีฬา  ในธุรกิจการค้าหรือในกิจการต่างๆ   ในส่วนของลักษณะการใช้นั้นแบ่งออกได้เป็นแบบเป็นทางการและไม่เป็นทางการ   ภาษาที่ประชาชนทั่วไปใช้ในการติดต่อสื่อสารกันเองคือตัวอย่างของภาษาที่ไม่เป็นทางการซึ่งมีเป็นร้อยๆ ชนิด และโดยทั่วไปในเมืองต่างๆ ก็มีการผสมกับอิทธิพลจากภาษาพูดหรือภาษาท้องถิ่นของเมืองนั้นๆ  เช่น ภาษาฮินดีแบบเมืองนิวเดลฮี  ภาษาฮินดีแบบเมืองมุมไบ(บัมบะอิยา)   ภาษาฮินดีแบบเมืองกัลกัตตา(กัลกะติยา)    ภาษาฮินดีแบบเมืองไฮดราบัด(ไฮดราบะดี) เป็นต้น  รูปแบบภาษาที่นำไปใช้โดยทั่วไปแล้วจึงอยู่ในขอบเขตของลักษณะการใช้   จุดประสงค์และเขตภูมิภาคดังกล่าวมา    ดังนั้นเมื่อเราจะกล่าวถึงภาษาในระดับชาติของอินเดียซึ่งเป็นที่ยอมรับว่าเป็นรูปแบบที่แสดงความเป็นชาติแล้ว    ภาษาในรูปที่เรากำลังกล่าวถึงนั้นเรียกว่าภาษามาตรฐานหรือภาษาที่เป็นทางการ    ภาษาฮินดีมาตรฐานก็ได้รับความพยายามกระทำให้ถึงซึ่งเกียรติยศอันนั้นด้วยกระบวนการจัดมาตรฐาน  ภาษาฮินดีมาตรฐานเป็นที่ยอมรับในรูปแบบเดียวกันตั้งแต่เหนือจดใต้  ตะวันออกจดตะวันตก   ในประเทศที่เต็มไปด้วยความหลากหลายอย่างอินเดีย    กระบวนการชำระและเปลี่ยนแปลงจึงยังคงดำเนินเรื่อยมาพร้อมๆ กับกาลเวลาที่ดำเนินไป    เพื่อทำให้ภาษาฮินดีเป็นรูปแบบเดียวกันทั้งประเทศอินเดียอีกทั้งทรงพละกำลังยิ่งขึ้น   ทรงสิทธิโดยสมบูรณ์ และเป็นวิทยาการ
ไวยากรณ์
ไวยากรณ์ของภาษาฮินดีมีความซับซ้อนมากกว่าภาษาอังกฤษมาก การเรียงประโยคเป็นแบบประธาน-กรรม-กริยา ไม่มีคำบุพบทแต่ใช้คำปรบทแทน